মাশরাফিঃ দেখুন, আমাদের চার সিনিয়র ক্রিকেটার যেভাবে ব্যাটিং করছে তাতে ইংল্যান্ডের কন্ডিশনে উতরে যেতেও পারি। তামিম, সাকিব, মুশফিক, রিয়াদ দারুণ ফর্মে আছে। ব্যাটিং অর্ডারের প্রথম পাঁচটির চারটি জায়গাই ওদের। ছয় নম্বরে সাব্বির রান পাচ্ছে না, তবে ওর সামর্থ্য সম্পর্কে আমরা সবাই কিন্তু জানি। তবে অন্যদের অফফর্মের কারণে ওই চারজনের ওপর খুব চাপ পড়ে যাচ্ছে। এটাও ঠিক না। তামিমের ওয়েস্ট ইন্ডিজ সিরিজটা দুর্দান্ত গেছে। এখন তামিমকে কি প্রতি সিরিজেই এ রকম খেলতে হবে, সম্ভব? এটা তো ওর প্রতি অন্যায় দাবি। এভাবে দুনিয়া চলে না। অন্যদেরও এগিয়ে আসতে হবে।